CELEX: 52014JC0002
Language: hr
Date: 2014-01-16
Title: Zajednički prijedlog UREDBE VIJEĆA o izmjeni Uredbe (EZ) br. 234/2004 o određenim mjerama ograničavanja u odnosu na Liberiju

|
			
		
		
		52014JC0002
		
			Zajednički prijedlog UREDBE VIJEĆA o izmjeni Uredbe (EZ) br. 234/2004 o određenim mjerama ograničavanja u odnosu na Liberiju /* JOIN/2014/02 final - 2014/0009 (NLE) */
			
				
		
		
			
			   	OBRAZLOŽENJE
(1)                   
Uredbom Vijeća (EZ) br. 234/2004 o
određenim mjerama ograničavanja u odnosu na Liberiju  uvodi se
zabrana pružanja tehničke i financijske pomoći povezane s vojnim
aktivnostima bilo kojoj nevladinoj osobi, subjektu ili tijelu u Liberiji ili za
uporabu u Liberiji.
(2)                   
Vijeće sigurnosti Ujedinjenih naroda (UNSC)
donijelo je 10. prosinca 2013. Rezoluciju 2128 (2013) kojom se potvrđuje primjena
embarga na oružje uvedenog člankom 2. Rezolucije 1521 (2003) i
izmijenjenog člancima 1. i 2. Rezolucije 1683 (2006), člankom 1.
točkom (b) Rezolucije 1731 (2006), člancima 3., 4., 5. i 6.
Rezolucije 1903 (2009) te člankom 3. Rezolucije 1961 (2010) i izmjenjuju
povezani zahtjevi za izvješćivanje. 
(3)                   
Vijeće sigurnosti Ujedinjenih naroda (UNSC)
posebno je odlučilo da obavijest o nesmrtonosnim materijalima i s njima
povezanom obukom više nije potrebna te da liberijske vlasti snose glavnu
odgovornost  obavješćivanja Odbora za sankcije o svim isporukama
smrtonosnog oružja i povezanog materijala, pruženim savjetima ili osposobljavanjima
povezanima s aktivnostima vojnog ili nekog drugog sigurnosnog sektora za vladu
Liberije.
(4)                   
Vijeće će u tu svrhu donijeti odluku o
izmjeni Zajedničkog stajališta 2008/109/ZVSP.
(5)                   
Za provođenje nekih od tih mjera potrebno je
daljnje djelovanje Unije.
(6)                   
Visoka predstavnica Unije za vanjske poslove i
sigurnosnu politiku i Europska komisija u skladu s tim predlažu izmjene Uredbe
(EZ) br. 234/2004.
2014/0009 (NLE)
Zajednički prijedlog
UREDBE VIJEĆA
o izmjeni Uredbe (EZ) br. 234/2004 o
određenim mjerama ograničavanja u odnosu na Liberiju
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 215., 
uzimajući u obzir Zajedničko
stajalište 2008/109/ZVSP od 12. veljače 2008. o mjerama ograničavanja
uvedenima protiv Liberije[1],
uzimajući u obzir zajednički
prijedlog visoke predstavnice Unije za vanjske poslove i sigurnosnu politiku i
Europske komisije,
budući da:
(1)       Uredbom Vijeća (EZ)
br. 234/2004[2]
uvodi se opća zabrana pružanja tehničkih savjeta, pomoći, obuke,
financiranja i financijske pomoći u vezi s vojnim aktivnostima bilo kojoj
osobi, subjektu ili tijelu u Liberiji.
(2)       Vijeće sigurnosti
Ujedinjenih naroda (UNSC) donijelo je 10. prosinca 2013. Rezoluciju 2128 (2013)
kojom se potvrđuje primjena embarga na oružje uvedenog člankom 2.
Rezolucije 1521 (2003) i izmijenjenog člancima 1. i 2. Rezolucije 1683 (2006),
člankom 1. točkom (b) Rezolucije 1731 (2006), člancima 3., 4., 5.
i 6. Rezolucije 1903 (2009) te člankom 3. Rezolucije 1961 (2010) i
izmjenjuju povezani zahtjevi za izvješćivanje. 
(3)       Dana ... siječnja 2014.
Vijeće je donijelo Odluku 2014/.../ZVSP[3],
kojom se u tu svrhu izmjenjuje Zajedničko stajalište 2008/109/ZVSP. 
(4)       Neke od tih mjera pripadaju u
područje primjene Ugovora o funkcioniranju Europske unije i stoga, posebno
kako bi ih gospodarski subjekti u svim državama članicama ujednačeno
primjenjivali, za njihovu provedbu potrebno je zakonodavstvo na razini Unije.
(5)       Uredbu Vijeća (EZ) br. 234/2004
treba stoga na odgovarajući način izmijeniti.
DONIJELO JE OVU UREDBU:
Članak 1.
Uredba (EZ) br. 234/2004 izmjenjuje se kako
slijedi: 
(1) u članku 3. stavak 1. točka (b)
zamjenjuje se sljedećim:
,(b) tehnička pomoć povezana s
nesmrtonosnom opremom koja je namijenjena isključivo humanitarnoj uporabi
ili zaštiti.’
(2) članak 4. zamjenjuje se
sljedećim:
„Članak
4.
Fizičke i pravne osobe, subjekti i tijela
koji namjeravaju vladi Libije pružiti pomoć povezanu s vojnim aktivnostima
ili drugim aktivnostima sigurnosnog sektora, kako je određeno u
članku 1., dužni su o tome unaprijed obavijestiti nadležno tijelo, kako je
navedeno na web-mjestima iz Priloga I., u državi članici gdje
borave ili se nalaze. Takvi podaci moraju sadržavati sve bitne informacije i
ako je potrebno svrhu i krajnjeg korisnika, tehničke specifikacije i
količinu opreme koja se šalje, dobavljača, predloženi datum isporuke,
način prijevoza te plan kretanja pošiljaka.  Dotična država
članica nakon primitka odgovarajućih podataka obavješćuje o
tome, u dogovoru s liberijskom vladom, Odbor za sankcije ako vlada Liberije
nije dostavila tu obavijest u skladu s člankom 2. točkom (b)
podtočkama ii. i iii. RVSUN-a 2128 (2013).”
Članak 2.
Ova Uredba stupa na snagu sljedećeg dana
od dana objave u Službenom listu Europske unije.
Ova je Uredba u cijelosti
obvezujuća i izravno se primjenjuje u svim državama članicama.
Sastavljeno u Bruxellesu
                                                                       Za
Vijeće
                                                                       Predsjednik
[1]               SL L 38, 13.2.2008., str. 26.
[2]               Uredba Vijeća (EZ) br. 234/2004 od 10.
veljače 2004. o određenim mjerama ograničavanja u odnosu na
Liberiju i o stavljanju izvan snage Uredbe (EZ) br. 1030/2003 (SL L 40,
12.2.2004., str. 1.).
[3]               Odluka Vijeća (puni naslov) (OJ L …).